EFF – Radio Rosestad
Die SAKP sê die EFF se aanval op Pravin Gordhan is veragtelik
November 26, 2018 /in Nasionale & Internasionale Nuus /by Leandre
Die Suid-Afrikaanse Kommunistiese Party sê die EFF se aanvalle op individue wat sleutelrolle speel om die blootlegging van korrupsie en plundering te bewerkstellig, insluitend joernaliste en die minister van Openbare Ondernemings, Pravin Gordhan, is veragtelik.
Verlede week het die EFF vir Gordhan daarvan beskuldig dat hy vir die Staatskapingskomissie gejok het.
Die SAKP se hoofsekretaris, Blade Nzimande, sê die EFF se skuif om die kommissie te ondergrawe moet ten sterkste veroordeel word.
http://rosestad.co.za/wp-content/uploads/2018/11/ff-16.jpg 464 751 Leandre http://rosestad.co.za/wp-content/uploads/2019/01/25-jaar-RR.png Leandre2018-11-26 09:05:552018-11-26 09:05:55Die SAKP sê die EFF se aanval op Pravin Gordhan is veragtelik
“Dit is skokkend dat die EFF onbeskaamd van arm mense steel”
November 22, 2018 /in Nasionale & Internasionale Nuus /by Leandre
Die DA is van plan om vandag in Kaapstad strafregtelike klagtes in te dien teen die EFF-leier, Julius Malema, sy adjunk, Floyd Shivambu, en ander senior lede ná berigte dat die party na bewering meer as R1,8 miljoen van VBS Mutual Bank verduister het.
Die DA sê die plundering van VBS het baie individuele beleggers, stokvelle, begrafnisverenigings en sommige van Suid-Afrika se armste munisipaliteite geraak.
Die party sê dit is skokkend dat die EFF onbeskaamd van arm mense steel wat hulle beweer hulle verteenwoordig.
http://rosestad.co.za/wp-content/uploads/2018/11/ff-12.jpg 395 593 Leandre http://rosestad.co.za/wp-content/uploads/2019/01/25-jaar-RR.png Leandre2018-11-22 08:55:222018-11-22 08:55:22"Dit is skokkend dat die EFF onbeskaamd van arm mense steel"
Floyd Shivambu se broer het na bewering R16-miljoen van die VBS Bank ontvang
October 11, 2018 /in Nasionale & Internasionale Nuus /by Leandre
Die Reserwebank se forensiese ondersoek na die VBS Mutual Bank, het aan die lig gebring dat die broer van die adjunkpresident van die EFF, Floyd Shivambu, R16-miljoen ontvang het van die bank wat ineengestort het.
Volgens die verslag verskyn Brian Shivambu se naam onder ŉ groep van 27 mense en maatskappye wat die grootste bedrae geld vanaf die bank ontvang het in wat beskryf word as plundery ten bedrae van R1,8-miljard.
News24 berig dat Floyd Shivambu en die EFF-leier, Julius Malema, nie onmiddellik gereageer het op versoeke om kommentaar te lewer nie.
http://rosestad.co.za/wp-content/uploads/2018/10/gg-29.jpg 396 647 Leandre http://rosestad.co.za/wp-content/uploads/2019/01/25-jaar-RR.png Leandre2018-10-11 06:18:552018-10-11 06:18:55Floyd Shivambu se broer het na bewering R16-miljoen van die VBS Bank ontvang
Die EFF sê nog ŉ brandbestryderskrisis dreig in Gauteng
September 12, 2018 /in Nasionale & Internasionale Nuus /by Leandre
Die EFF sê ná die dood van drie Johannesburgse brandbestryders verlede week, is daar nog ŉ dreigende krisis in Gauteng, nadat die Ekurhuleni Metro aan die Oos-Rand 50 brandbestryders na willekeur geskors het.
Die party sê die sterfgevalle het voorgekom as gevolg van die volslae miskenning van verslae oor ŉ reuse gebrek aan nakoming by regeringsgeboue en die party het ŉ moordsaak teen verskillende LUR’e en die premier ingedien.
Die EFF sal die Ekurhuleni-kwessie dophou aangesien dit die lewens van die oorblywende personeel en inwoners op die spel plaas.
http://rosestad.co.za/wp-content/uploads/2019/01/25-jaar-RR.png 0 0 Leandre http://rosestad.co.za/wp-content/uploads/2019/01/25-jaar-RR.png Leandre2018-09-12 07:14:112018-09-12 10:55:09Die EFF sê nog ŉ brandbestryderskrisis dreig in Gauteng